Yuri Berchiche

Yuri Berchiche Izeta (sündinud 10. veebruaril 1990 Zarautzis) on Hispaania jalgpallur, kes mängib vasakkaitsjana Hispaania kõrgliiga klubis Athletic Bilbao.

2007. aastal liitus ta Inglismaa klubi Tottenham Hotspuri noorteakadeemiaga. Klubi põhimeeskonnas ei mänginud ta kordagi. 2009. aasta märtsis läks ta lühikeseks ajaks laenule Inglismaa tugevuselt kolmanda liiga klubisse Cheltenham Town. 2009. aasta juulis läks ta laenule Hispaania klubisse Valladolidi Real, kuid mängis hooajal 2009–10 põhiliselt klubi reservmeeskonnas Hispaania tugevuselt neljandas liigas.

Aastatel 2010–2012 mängis Berchiche Hispaania tugevuselt kolmanda liiga klubis Real Unión. Seejärel sõlmis ta lepingu Hispaania kõrgliiga klubiga Real Sociedad, kuid mängis aastatel 2012–2014 laenul SD Eibaris. Hooajal 2013–14 valiti Berchiche Eibaris mängides Hispaania esiliiga sümboolsesse koosseisu. Real Sociedadi põhimeeskonda kuulus Berchiche pärast seda kolm hooaega.

2017. aasta juulis sõlmis ta nelja-aastase lepingu Prantsusmaa kõrgliiga klubiga Paris Saint-Germain, kellega võitis hooajal 2017–18 kolm tiitlit, sh Prantsusmaa meistritiitli.

2018. aasta juulis naasis Berchiche Hispaania kõrgliigasse, liitudes Athletic Bilbaoga.

2014. aastal debüteeris Berchiche Baskimaa jalgpallikoondises.

Ta on isa poolt Alžeeria päritolu.

Saavutused 
Eibar
Segunda División: 2013–14
Paris Saint Germain
Ligue 1: 2017–18
Coupe de France: 2017–18
Coupe de la Ligue: 2017–18
Athletic Bilbao
Copa del Rey: Teised kohad 2019–20, 2020–21

Viited 

Hispaania jalgpallurid
Valladolidi Reali mängijad
Real Sociedadi mängijad
SD Eibari mängijad
Paris Saint-Germaini jalgpallurid
Athletic Bilbao mängijad
League One'i mängijad
La Liga mängijad
Ligue 1 mängijad
Sündinud 1990